Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106675&kokkuvotted=false&jaotusedVaikimisiAvatud=
Timestamp: 2020-08-07 19:24:08+00:00

Document:
3-1-1-114-01 Riigikohus 13.12.2001
Altkäemaksuandja ja �võtja vahelise kokkuleppe olemasolule võib muuhulgas viidata altkäemaksuvõtja poolt mingi tegevus või tegematajätmine � nt kriminaalmenetluse alustamise ajenditele reageerimata jätmine.
Vastavalt KrK § 21 lg-le 3 võib kohus kuriteo eest mõista ühe põhi- ja ühe või mitu lisakaristust. See kehtib ka juhul, kui eriosa paragrahvi sanktsioonis nähakse ette lisakaristuse obligatoorne kohaldamine.
Lisakaristuste võimalikud liigid sätestatakse KrK § 21 lg-s 2 ja §-s 27.
3-1-1-110-01 Riigikohus 23.11.2001
Altkäemaksu võtmise koosseisu, KrK § 164 mõttes, realiseerumine ei eelda altkäemaksu andmise kuriteokoosseisu tuvastamist. Täidetud peab olema üksnes altkäemaksu andmise objektiivne külg, st peab olema tuvastatud vara, varalise õiguse või muu varalise kasu andmine ametiisikule kas otse või vahendaja kaudu ja andja soov, et ametiisik paneks tema huvides mingi teo toime või jätaks selle toime panemata. Samuti peab olema tuvastatud põhjuslik seos nimetatud kasu andmise ja andja huvides ametiisiku poolt mingi teo toimepanemise või toimepanemata jätmise vahel, mida ametiisik pidi tegema või võis teha oma ametiseisundit kasutades.
3-1-3-19-98 Riigikohus 06.10.1998
Altkäemaksu võtmise täideviijaks saab olla vaid ametiisik. Ametiisiku poolt altkäemaksu võtmises osalenud mitteametiisik võib kriminaalvastutusele kuuluda vaid sellest kuriteost osavõtu eest kitsamas mõttes või altkäemaksu vahendamise eest.
3-1-1-70-97 Riigikohus 17.06.1997
Isiku tegu võib altkäemaksu andmise moodustada ka juhul, kui sellega soovitakse saavutada ametniku äraostetavust, sealhulgas luua tõenäosust, et ametnik paneb vajalikul juhul tema kasuks toime mingi teo. Altkäemaksu andmine võib esineda samuti juhul, kui altkäemaksu andja teab või eeldab, et vastava otsuse tegemisel arvestab ametnik ka eriti tema huve.
KrK § 164 lg 1 dispositsioonis tähendatud mingi teenena tuleb mõista mitte ainult ühte konkreetset käitumisakti, vaid ka soodsama seisundi loomist altkäemaksuandjale, tema soosimist või mahitamist tulevikus.
isiku kaasamine salajasele koostööle jälitustegevuses
Kohtuniku nõusolek jälituse erandtoimingu läbiviimiseks tema tööruumis ning tema osavõtul on käsitletav kohtuniku kaasamisena salajasele koostööle jälitustegevuses. Jälitustegevuse seaduse § 14 lg-st 6 ja KrMK § 48 lg-st 1 tulenevalt ei ole niisugusel teel saadud faktilised andmed tõendid kriminaalasjas.
Kohtuniku nõusolek jälituse erandtoimingu läbiviimiseks tema tööruumis ning tema osavõtul on käsitletav kohtuniku kaasamisena salajasele koostööle jälitustegevuses. Jälitustegevuse seaduse § 14 lg 6 ja KrMK § 48 lg-st 1 tulenevalt ei ole niisugusel teel saadud faktilised andmed tõendid kriminaalasjas
3-1-1-79-96 Riigikohus 27.08.1996
Ebaseaduslik tasu võib altkäemaksu võtmise moodustada olenemata sellest, kas tasu saadi enne või pärast seda tegu, mille eest tasu anti.

References: Riigikohus 
 § 21
 kohus 
 § 21
 Riigikohus 
 § 164
 Riigikohus 
 Riigikohus 
 § 164
 § 14
 § 48
 § 14
 § 48
 Riigikohus